Murjanatu Musa

Murjanatu Liman Musa (Abuja, 2000ko maiatzaren 5a), Nigeriako saskibaloi jokalaria da. 1,83 metrotako altuerarekin pibot postuan jokatzen du. Hiru aldiz izan da Afrikako txapelduna Nigeriako selekzioarekin eta 2024ko Parisko Olinpiar Jokoetan hartu zuen parte.

 Kirol ibilbidea 
 Taldeak 
2018an hasi zen profesionalki jokatzen saskibaloian, Nigeriako Air Warriors taldearekin. 2019an Nigeriako Liga irabazi zuen finalean Mountain of Fire Ministries taldea garaituta. Musak 17 puntu sartu, 15 errebote jaso eta 3 asistentzia eman zituen eta partidako MVP aukeratu zuten.

2021ean Galiziako Celta de Vigo taldeak fitxatu zuen eta hiru urte egin zituen han. 2024an Frantziara joan zen, Tarbes Gespe Bigorre taldera. Lehenengo urtean Frantziako Ligako denboraldiko boskotean kokatu zuten pibot postuan. 2025ean Estatu Batuetako WNBA Ligako Phoenix Mercury taldearekin kontratua sinatu zuen.

 Nigeriako selekzioa 
2019an 3x3 saskibaloi selekzioan egin zuen debuta Marokon eta txapelduna izan zen. Urte berean hondartzako 3x3 txapelketa jokatu zuen Cabo Verden eta brontzezko domina eskuratu zuen.

Nigeriako saskibaloi selekzioarekin hiru aldiz izan da Afrikako txapelduna, 2021ean, 2023an eta 2025ean. 2024ko Parisko Olinpiar Jokoetan hartu zuen parte.

 Palmaresa 
 Taldeekin 
 Nigeriako Liga (1): 2019
 Frantziako Ligako boskoteko kidea 2024-25 denboraldian
 Nigeriako selekzioarekin 
 Afrikako txapelketa:
  Txapeldun (3): 2021, 2023, 2025
 Afrikako Jokoak (3x3):
  Txapelduna (1): 2019

 Erreferentziak 

Kanpo estekak

Kategoria:Nigeriako saskibaloi jokalariak
Kategoria:2024ko Udako Olinpiar Jokoetako saskibaloilariak
Kategoria:Pibotak
Kategoria:Emakume saskibaloi jokalariak